钦定古今图书集成/理学汇编/字学典/第054卷 > 《明陶宗仪书史会要》 > 《隶书》
## 钦定古今图书集成/理学汇编/字学典/第054卷 > 《明陶宗仪书史会要》 > 《隶书》

东汉和帝时，贾鲂以隶字写《三仓》，隶法始广，而八分
兼行。至蔡邕，则铭刻多分书矣。建初中，以隶书为楷
法，本一书而二名。锺、王变体，始有“古隶”、“今隶”之分，则
楷隶别为二书。夫以古法为隶，今法为楷可也。隋唐以降，古法书废，遂指八分以为隶，可乎？盖汉有隶、分，
唐有分、楷，分之不可为隶，犹楷之不可为分也。